Katamotz-belarri

Katamotz-belarria (Lentinus tigrinus; sinonimoa: Panus tigrinus) Polyporaceae familiako onddo espezie bat da, Sukaldaritzarako baliorik gabea. Ez da ohikoa Euskal Herrian. Genero honen ezaugarri nagusietako bat da, ale helduen orriek zerra itxurako ertza dutela, begi hutzez ikus daitezkeenak.

Deskribapena 
Kapela: 3 eta 9 cm arteko diametrokoa, lehenik ganbila, erdi guea hondoratua, inbutu itxurakoa; hasieran kolore grisaxka du, eta gero hondo zuriaren gainean ezkatatxo arreetan hausten da, ertzerantz zabalduago daudenak. Ertz mehea, kiribildua eta bihurritua.

Orriak: Dekurrenteak, estuak, estu, ertza koska fin-finekin; hasieran zurixkak, gero okre argiak edo krema kolorekoak.

Orri Dekurrenteak: Hanka ukitzeaz gain, beherantz jarraitzen duten orriak.

Hanka: Argala, zaila, okertua, zurixka, ezkatatxo arre-grisaxkekin. Gazte-gaztetan, gortina bat ikus daiteke oinaren goialdean.

Haragia: Mehea, elastikoa, trinkoa, zaila, zuria, gurin usainarekin eta zapore fungiko sendoarekin.

Etimologia: Lentinus terminoa latinetik dator, “lentus” hitzetik, eta zaila esan nahi du, elastikoa, kapelaren haragiari erreferentzia eginez, zuntzuna, eta larrukara.Tigrinus epitetoa ere, latinetik dator, "tigrinus" hitzetik, eta tigrearen moduko orbanekin, esan nahi du. Bere kapelaren dekorazioagatik.

Jangarritasuna 
Ez da jangarria, larrukara delako.

Nahasketa arriskua 
Dituen ezaugarriak direla eta, zaila da beste espezie batekin nahastea. Lentinus lepideus delakoarekin nahas daiteke, baina honek ezkata zakarragoak ditu, eraztun iraunkorra eta mintzezkoa, eta koniferetan ateratzen da.

Sasoia eta lekua 
Udaberritik udazkenera arte, motzondoetan edo zuhaitz bizietan, deskonposizio egoeran dauden zaurietan. Bide ertzetan lurperatuta dauden adar eta enborretan, batez ere sahatsen, Makalen eta pagoen enborretan.

Banaketa eremua 
Ipar Amerika, Europa, Afrika, Mendebaldeko Asia.

Erreferentziak

Kanpo estekak 

Lentinus
Landareen onddo patogenoak